《次韵邓善之论诗》
元代·方回

未极皮毛落，端难颊舌传。
夔音谐柷敔，岐脉按铭弦。
举自常如见，关心或不眠。
江湖无正色，龋齿亦嫣然。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。